U ljubavi umirem

Reci nešto. Ne ostavljaj me tu. U tami. Molim te, progovori. Spasi me, reci nešto. Ne ostavljaj me tu.

Da te gledam, kako ti drugu grliš, dok joj svoje usne nudiš. Ne ostavljaj me tu, dok razmišljam u noći kakav je to osjećaj? Ne ostavljaj me tu, sa željom da je ona ja. Ne ostavljaj me tu, dok mi hladnoća tijelo oduzima, more me zove, sunca nema.

Što si mi to napravio? Ne mogu disati, ne mogu gledati, druge grliti. Jer nitko od njih nije ti.

Reci nešto. Ne ostavljaj me tu. U polju nade bez sna, ispod neba okrutnih pitanja koja se sva svode na isto: Što bi bilo da je bilo? Oh, molim te progovori. Spasi me, reci nešto. Ne ostavljaj me tu dok se pitam što bi bilo, da je bilo. Tijelo mi gori od želje da saznam kakav je to osjećaj. Molim te, ne ostavljaj me tu. Ne dopusti da ostanemo još jedna neispričana priča. Ne dopusti da ovo bude kraj. To nije moguće! Još je stranica neispisanih ostalo, nadopiši ih. Umetni u njih osmijehe i sreću. Ja više ne mogu. Nemam snage, hrabrosti, a onda kada na tim stranicama više ne bude redaka, ti stvori nove. I ako želiš, ostavi ih praznima.

Samo te molim da me ne ostavljaš tu. S boli u srcu, i suzama na duši. Molim  te progovori. Spasi me! Jer ja u ljubavi umirem.

Reci nešto.

 Volim te.

Ne ostavljaj me tu.